
Matematik (fra oldgræsk pcxØr|ga, måthéma: det jeg 
lærte, at lære^; paØrigaiiKOc; mathématikos: glad for at 
I æret 1 ]) er en videnskab som studerer sådanne emner som 
mængde (tal og aritmetik ),^ struktur (algebra),^ rum 
(geometri)^ og ændring (matematisk analyseji 4 ^ 5 ^ 

Der findes ikke nogen generelt accepteret definition for 
matematisk videnskab J 7 ^] 

Matematikere opsøger og anvender mønstre^ 10 ] til at 
formulere nye formodninger; de afgør om 
formodningerne er falske eller sande ved hjælp af 
matematiske beviser. Når matematiske strukturer viser 
sig at være gode modeller af virkelige fænomener, kan 
matematisk tænkning bruges til bedre at beskrive 
eller forudsige naturen. 

Mennesker har praktiseret matematik lige så langt 
tilbage i historien som man har skriftlige 
optegnelser. Gennem brug af abstraktion og logik 
udviklede matematik sig fra grundlæggende 
optælling, udregning og opmåling, samt gennem 
studier af former og bevægelser for fysiske 
genstande. Det var græske matematikere, som var 
de første til at bruge strengt logisk tænkning, mest 
berømt i Euklids Elementeri 11 ] Frem til 
Renæssancen udviklede det matematiske fag sig 
kun langsomt, men de mange nye videnskabelige 
opdagelser gav på den tid næring til en mængde 
matematiske studier og ny indsigt, en tendens der 
er fortsat helt til i dagi 12 ] I nyere tid har man på 
baggrund af banebrydende arbejder inden for 
grundlæggende matematik, af fx Giuseppe Peano 
(1858-1932) og David Hilbert (1862-1943), fået 
den faglige tilgang, at sandhed afdækkes gennem 
strengt logisk deduktion ud fra passende aksiomer 
og definitioner. 

Matematik anvendes inden for mange fag, fx 
naturvidenskab, ingeniørvidenskab, lægevidenskab, økonomi og og socialvidenskab. Inden for anvendt 
matematik har underdiscipliner som statistik og spilteori vokset sig store. Matematikere arbejder gerne inden 
for ren matematik (matematik for matematikkens skyld, dvs uden praktisk anvendelse for øje), men 
forskningsresultater inden for ren matematik har ofte senere fået praktisk anvendelse J 13 ]^ 14 ] 


Opgave i algebra 

Spørgsmål: Hvis B er fire år ældre end A, og de 
tilsammen er tolv år, hvor gamle er så A og B? 

Svaret findes ved at opstille to ligninger med to 
ubekendte, nemlig A’s alder x og B’s alder y: 

Ligning 1 y = x + 4 
Ligning 2 x + y = 12 

Ligning 2 kan omskrives til: 
y = 12 — æ 

Nu kan højre side af de to ligninger sættes lig 

hinanden: 

x + 4 = 12 — x 

som kan omskrives til: 

2x = 8 
eller: 
x — 4 

og ved indsættelse i Ligning 1: 
y = x + 4 = 8 

Mandelbrotmængden er et eksempel på en fraktal. 


Definition 


Matematikken er en deduktiv og abstrakt 
videnskab, som bygger på logiske metoder. I den 
moderne definition er det undersøgelsen af 
aksiomatisk definerede abstrakte strukturer ved 
brug af logik, læren om sandt og falsk, som er det 
fælles udgangspunkt. ^Ide mangler ] pj e specifikke 
strukturer, der undersøges, har ofte deres 
udgangspunkt i naturvidenskaben, oftest i 
fysikken. Men i modsætning til naturvidenskaben 
beskriver matematikken en uvirkelig ideel verden, 
hvor for eksempel rette eller parallelle linjer findes 
modsat den virkelige verden. Matematikere 
definerer og undersøger også strukturer 
udelukkende af hensyn til matematikkens 
udvikling af egne regler, for eksempel fordi de 
finder ud af, at en struktur giver en samlende 
generalisering, eller at der findes et værktøj, der 
kan hjælpe i flere forskellige grene af 
matematikken. man 9 ler 1 


“ Matematik er et fag, der har eksisteret i 5.000 
år, det har ry for at være tørt og kedeligt, 
svært og utilgængeligt, abstrakt, virkeligheds- 
og menneskefjernt, ja nogle vil måske endda 
mene menneskefjendsk. 

- matematiker Tinne Hoff Kjeldsen! 15 ! 


“ Matematikere er en slags franskmænd: 
snakker du med dem, oversætter de til deres 
eget sprog, og så er det straks noget helt 
andet. 

- Johann Wolfgang von Goethe! 16 ! 















Der findes dog ikke nogen alment accepteret definition på, hvad matematik erJ 7 ^] Aristoteles definerede faget 
som "videnskaben om størrelser", og denne definition var fremherskende frem til 1700-talletMen da den 
matematiske forskning i løbet af 1800-tallet i stigende grad blev præget af logisk strenghed og desuden 
begyndte at opdyrke nye felter som gruppeteori og projektiv geometri, som ikke primært handler om målelige 
størrelser, begyndte der blandt matematikere og filosoffer at dukke en række nye definitioner opj 18 ] I dag 
arbejder man inden for matematisk filosofi med tre overordnede måder at definere faget på, nemlig en 
logicistisk, som anser matematik for at høre under logikken , en intuitionistisk, som lægger vægt på de 
tankerækker og tankebaner, som matematikere følger i deres arbejde med at opnå ny indsigt, samt en 
formalistisk, hvor det væsentlige er hvordan man håndterer matematiske symboler efter visse grundantagelser. 
Man er dog langtfra enige om, hvilken af disse overordnede måder giver den bedste forståelse af 
matematikkens naturJ 19 ] 

Ganske mange matematikere er ligeglade med, hvordan matematik skal defineres, eller mener at det er umuligt 
at gøreJ 7 ! Der er heller ikke enighed om, hvorvidt matematik er videnskab eller kunstJ 8 ] Nogle bruger den 
simple definition, at "matematik er det som matematikere laver" J 7 ] 

Historie 

; Uddybende artikel: Matematikkens historie 

Historisk set er matematikken opstået ud fra behovet for at lave beregninger i handel, for at opmåle land og for 
at forudsige astronomiske begivenheder. Disse tre behov kan groft relateres til en bred underopdeling af 
matematikken i studiet af algebra, rum og ændring. 

En vigtig del af grundlaget for den matematiske videnskab blev lagt i antikkens Grækenland, hvor især Euklids 
lærebog Elementerne fra omkring år 300 f.Kr. skulle vise sig at få kolossal betydning for 
matematikundervisningen helt frem til engang i 1900-ta 11 et. Bogen er en samling af grundlæggende 
definitioner, samt udledninger af matematiske objekter og begreber baseret på disse definitioner, udledninger 
baseret udelukkende på logisk -deduktiv bevisførelse. Herved sikres, at hvis udgangspunktet for en udledning 
er sand, så bliver resultatet det også. Matematik kom herved til at fremstå som en videnskab som fremlagde 
absolutte sandhederi 21 ] 

I antikkens Grækenland anså man matematikken for at omhandle og beskrive virkeligheden, og denne 
forestilling holdt sig til langt op i 1800-tallet. Men nye matematiske opdagelser, bl.a. Cantors arbejde inden for 
mængdelære med uendelige mængder og Gauss' erkendelse af, at Euklids bevis for det såkaldte 
parallelpostulat var problematisk, førte til nye måder at anskue matematikken på. Cantors arbejde med 
uendelige mængder viste sig at medføre en logisk modstrid, som gjorde det nødvendigt at omdefinere aksiom¬ 
begrebet, så det fra at udtrykke en absolut sandhed om virkeligheden i stedet blot skulle være fri for 
modsigelser og ikke længere nødvendigvis beskrive virkelighedenJ 22 ] Gauss' arbejde med geometri førte til 
udvikling af den ikke-euklidiske geometri, hvor man fx godt kan have flere parallelle linjer gående gennem 
samme punkt og hvor vinkelsummen i en trekant ikke altid er 180 grader,t 23 ] geometriske egenskaber som 
senere viste sig anvendelige i Einsteins relativitetsteori J 24 ] 

Udspring, anvendelighed og skønhed 

Uddybende artikler: Anvendt matematik og Matematisk skønhed 

Matematik er i tidens løb udsprunget af en række forskellige praktiske problemer, såsom handel, landmåling, 
arkitektur og astronomi. I dag kan alle videnskaber fremvise problemstillinger, som kan løses ved hjælp af 
matematik, og den matematiske videnskab skaber også selv løbende nye sådanne problemstillinger. Det var 
f.eks. ved at kombinere fysisk forståelse med matematisk logik at fysikeren Richard Feynman indførte brugen 




















af kurveintegraler inden for kvantemekanik. Strengteorien, som 
forsøger at give en samlet beskrivelse af universets opbygning vha de 
fire fundamentale naturkræfter, er på lignende vis en stadig 
inspirationskilde til ny matematisk indsigt J 25 ^ 

Noget matematik har kun relevans inden for de områder, hvor den er 
udviklet, og her kan den bruges til at opnå større indsigt. Men ofte har 
matematisk indsigt udviklet inden for ét område vist sig anvendelig 
inden for andre områder. Man skelner her ofte mellem ren matematik 
og anvendt matematik, men erkendelser inden for den rene matematik 
viser sig ofte senere at kunne anvendes i praksis, som fx talteori inden 
for kry ptografi. 



Kurveintegraler kan fx bruges til at 
beregne sværhedsgraden af ruten 
for et cykelløb. 


Den kendsgerning at selv den 'reneste' matematik ofte har praktiske 
anvendelsesmuligheder har Eugene Wigner kaldt "matematikkens 

urimelige effektivitet".^ 4 ^ Som på andre områder har den megen ny videnskabelige indsigt den senere tid ført 
til en specialisering, så at matematik i dag kan opdeles i flere hundrede underdisciplinerJ 26 ] Inspireret af 
områder uden for matematikken har mange discipliner inden for anvendt matematik udviklet sig til 
selvstændige discipliner, såsom sandsynlighedsregning , statistik, operationsanalyse og datalogi . 


Euklids bevis for, der er uendeligt mange primtal 

- oprindeligt publiceret i hans værk Elementer^ 27 ^ 28 ] 

Betragt en liste med et vilkårligt, men endeligt antal primtal p 1; p 2 , ..., p n . Hvis P er 
produktet af alle primtal på listen: P = p 1 p 2 ...p n , og det antages at q = P + 1, så er q 
enten et primtal eller ej: 

■ Hvis q er et primtal, findes der mindst ét primtal, som ikke er på listen. 

■ Hvis q ikke er et primtal, må der findes en primtalsfaktor p som går op i q. 
Stod denne faktor p på vores liste, ville den gå op i P (idet P er produktet af 
alle tal i listen); men p går som sagt også op i P + 1 - q. Hvis p både går op 
i P og q, så må p også gå op i forskellen mellem de toj 29 ! som er 

(P + 1) - P eller 1. Da intet primtal går op i 1, står p ikke på listen. Dermed 
må der findes yderligere mindst ét primtal. 

Hermed er bevist, at der for enhver liste med endeligt mange primtal findes endnu et 
primtal. 


For mange matematisk interesserede er der et aspekt af skønhed knyttet til matematik, og man beskriver faget 
med udtryk som elegance, æstetik og indre skønhed, foruden enkelhed og almengyldighed. Man finder 
skønhed i et enkelt og elegant bevis, som fx Euklis bevis for, at der er uendelig mange primtal, eller en snild 
metode til at øge hastigheden af udregninger, som fx Fast Fourier Transform. Matematikeren G. H. Hardy har 
udtrykt, at dette aspekt af skønhed i sig selv er nok til at retfærdiggøre studiet af ren matematik, en skønhed der 
bl.a. kan beskrives med ord som betydning, uforudsethed, uundgåelighed og økonomi.t 30 ! 

Matematisk forskning søger ofte at afdække afgørende træk ved et matematisk objekt. Det videnskabelige 
trofæ man stræber efter er at kunne formulere en sætning, der karakteriserer objektet ud fra disse træk. 
Eksempler på særligt kortfattede og åbenbarende matematiske bevisførelser er samlet i bogen Proofs from THE 
BOOK [31] 




















Den popularitet, som underholdningsmatematik nyder, er et tegn på, at mange ynder at sysle for sjov med 
matematiske opgaver. Omvendt støder filosoffer stadig på problemer inden for matematikkens filosofi, fx 
vedrørende det matematiske bevis' væsenJ 32 ^ 

Notation, sprog og strenghed 



Leonhard Euler var ophavsmand til 
en stor del af vor tids matematiske 
notation. 


Mange af de symboler og tegn, som bruges i matematisk notation, blev 
først taget i brug i løbet af 1500-tallet, fx lighedstegnet og større end¬ 
og mindre end-tegneneJ a ^ 33 ] Tidligere var matematisk tænkning 
blevet skrevet ud i tekst, hvilket faktisk begrænsede mulighederne for 
nye videnskabelige landvindinger.^ 34 ! Det var Euler, som indførte 
megen af den moderne matematiske notation, en notation som letter 
den matematiske forståelse for den professionelle. Derimod afskrækkes 
begyndere inden for faget ofte af notationen, fordi matematisk 
argumentation både er mere abstrakt og mere kryptisk end sædvanlig 
sprogbrug, t 35 ! hvor det er nemmere at forstå sammenhængen mellem et 
ord (fx ko) og den fysiske genstand (her et pattedyr af 
drøvtyggerfamilien), ordet refererer til. I modsætning hertil er 
matematiske symboler og begreber abstrakte, uden sidestykker i den 
fysiske verden, t 36 ! og desuden ofte med udvidede betydninger, hvor et 
enkelt symbol kan repræsentere flere forskellige handlinger eller 
begreber, t 37 ] 


Også når man ser bort fra notationen 
med symboler og tegn kan 
matematikeres sprog være svært at 
forstå for begyndere. Almindelige ord 
som eller og kun har en mere præcis 
betydning end i dagligsprog, mens 
andre ord som åben, legeme og gruppe 
refererer til bestemte matematiske 
forestillinger, som ikke har med 
ordenes sædvanlige betydning at gøre. 
Matematikere bruger også fremmedord 
som homomorfi og integrabel, som ikke 
giver mening uden for matematikken. 
Grunden til, matematikere bruger en 
særlig notation og et særligt sprog er 
ønsket om at kunne udtrykke sig med 
større præcision end hvad dagligsprog 
tillader. Man taler om matematisk 
strenghed. [/aWe man 9 ler 1 

Matematisk bevisførelse er dybest set et 
spørgsmål om logisk strenghed. 
Bevisførelsen resulterer i sætninger, 
som er udledt fra aksiomer ved hjælp af 
systematisk logik. Herved undgår man 
falske sætninger udledt ud fra 
fejlslutninger, som der har været mange 


Eksempel på matematisk fejlslutning 

I Holbergs komedie Erasmus Montanus forsøger hovedpersonen, 
hjemvendt til sin barndoms landsby fra studier i København, at 
imponere sin mor med denne logiske argumentation: t 38 ! 

1. En sten kan ikke flyve 

2. Morlille kan ikke flyve 

3. Altså er Morlille en sten 

Erasmus forsøger at anvende den klassiske modus ponens-logik: 

1. p medfører q (hvis Morlille er en sten, så kan Morlille ikke 
flyve) 

2. p er sand (Morlille er en sten) 

3. Altså er q sand (altså kan Morlille ikke flyve), 

men han får byttet om på punkt 2 og 3. For at berolige sin nu 
opskræmte mor fortsætter Erasmus: 

1. En sten kan ikke tale. 

2. Morlille kan tale. 

3. Altså er Morlille ingen sten. 

Dennegang anvender Erasmus modus tollens-logik: 

1. p medfører q (hvis Morlille er en sten, så kan Morlille ikke 
tale) 

2. q er falsk (Morlille kan godt tale) 

3. Altså er p falsk (altså er Morlille ingen sten), 

med bedre resultat. 























eksempler på, se tekstboks. Graden af 

nødvendig strenghed har vekslet gennem matematikkens historie: de gamle grækere forlangte detaljeret 
bevisførelse, men på Isaac Newtons tid var man begyndt at tage lidt lettere på tingene. Dette medførte 
efterhånden visse uhensigtsmæssigheder, så at man i 1800-tallet igen vendte sig mod detaljeret logisk analyse 
og formel bevisførelse. I dag diskuterer matematikere, hvorvidt og hvordan man kan bruge computere til at 
udlede sætninger: da omfattende og indviklede beregninger er svære at efterprøve, kan beviset for sådanne 
sætninger være fejlbehæftet, hvis computerens software er fejlbehæftet.^^ 39 ] Der er dog udviklet 
hjælpeprogrammer (eng: proof assistants), som kan foretage en fuldstændig gennemgang og afprøvning af alle 
trinene i lange, indviklede beviser, som fx Feit-Thomsons sætning, hvis bevis på tryk fylder mere end 1.000 
sider. 

Algebra 


Studiet af algebra starter med tallene, i begyndelsen de velkendte naturlige tal og heltallene. De regler, der 
gælder for aritmetiske operationer, er optegnet i elementær algebra, og de dybere egenskaber ved heltallene 
studeres i talteorien. Undersøgelsen af metoder til at løse ligninger fører til studiet af abstrakt algebra. Det for 
fysikerne vigtige begreb vektorer, der er generaliseret til vektorrummet og studeret i lineær algebra, tilhører de 
to grene algebra og rum. 

Geometri 


Studiet af rummet starter med studiet af geometri, først den euklidiske geometri og trigonometri i det 
sædvanlige tredimensionale rum, men senere også generaliseret til ikke-euklidisk geometri som spiller en 
central rolle i den generelle relativitetsteori. De moderne områder differentialgeometri og algebraisk geometri 
generaliserer geometri i forskellige retninger: differentialgeometri fremhæver begreberne koordinatsystemer, 
glathed og retning, mens geometriske objekter i algebraisk geometri beskrives som løsninger til et sæt af 
ligninger. Gruppeteori undersøger på en abstrakt måde begrebet symmetri og giver en sammenhæng mellem 
studiet af rum og struktur. Topologi giver en sammenhæng mellem studiet af rum og studiet af ændring ved at 
fokusere på begrebet kontinuitet. 

Infinitesimalregning 


At forstå og beskrive ændringer i målelige størrelser er det centrale emne i naturvidenskab, og 
infinitesimalregningen er udviklet som et særdeles brugbart værktøj til at gøre præcis det. Det centrale begreb, 
man bruger til at beskrive en variabel, der ændrer sig, er en funktion. Mange problemer leder helt naturligt til 
relationen mellem mængde og størrelsen af dens ændring, og metoderne til at løse disse er studeret i emnet 
differentialligninger. Tallene, man bruger til at repræsentere kontinuerlige mængder, er de reelle tal, og det 
detaljerede studium af deres egenskaber er kendt som reel analyse. Af forskellige årsager er det bekvemt at 
generalisere til komplekse tal, som studeres i en kompleks analyse. Funktionalanalyse fokuserer på et (typisk 
uendeligt-dimensionalt) rum af funktioner, som danner basis for blandt andet kvantemekanik. 

Computernes indflydelse 


For at tydeliggøre og undersøge matematikkens fundament udviklede man områderne mængdeteori, 
matematisk logik og modelteori. 

Da computere i sin tid blev opfundet, blev flere omkringliggende problemer tacklet af matematikere, og det 
ledte til områderne beregnelighed og informationsteori. Mange af disse spørgsmål er nu undersøgt under 
teoretisk datalogi . 







Foruden ved numerisk analyse har computere også hjulpet til ved emner som kaosteori, som handler om at 
mange dynamiske systemer i naturen adlyder love, der gør, at deres adfærd bliver uforudsigelig i praksis, 
selvom det er deterministisk i teorien. Kaosteori er tæt forbundet med fraktal geometri. 

Se også 

Nedenstående gruppering af emner repræsenterer én måde^- - man 9 ler 1 at organisere matematikkens grene på. 

Mængde 


1,2,... 

-1,0,1,... 

1 2 

2 , 3 , 0 . 125 ,... 

7r,e, y/2,... 

i,3i + 2,e i7r/3 ,... 

Naturlige tal 

Heltal 

Rationale tal 

Irrationale tal 

Komplekse tal 


Tal - Naturlige tal - Heltal - Rationale tal - Reelle tal - Komplekse tal - Legemer - 
Kvaternioner - Oktonioner - Sedenioner - Hyperreelle tal - Surreelle tal - Ordinal tal - 
Kardinaltal - Heltalsfølge - Ma tematiske konstanter - Talnavne - Uend elig 

Ændring 


36 : 9 = 4 

J 1 sdn = /i(S) 

Aritmetik 

Infinitesimalregning 

Ve ktoran alyse 

Analyse 

d 2 d 

dx* y= d x y + C 





Differentialligninger 

Dynamiske systemer 

Kaosteori 



Infinitesimalregning - Vektoranalyse - Matematisk analyse - Differentialligninger - Dynamiske 
systemer - Kaosteori - Funktioner 


Struktur 

Abstrakt algebra Talteori 



z 



Gruppeteori 


Topologi Kategoriteori Ordenteori 


Abstrakt algebra - Talteori - Algebraisk geometri - Gruppeteori - Matematisk analyse - 
Topologi - Line ær algebra - G raf teo ri - Universel algebra - Kategoriteori 


Rum 



Topologi - Geometri - Trigonometri - Algebraisk geometri - Differentialgeometri - Differentiel 
topo logi - Algebraisk topologi - Lineær algebra 


Diskret matematik 


[1.2.3] [1,3,2] 7^T'\ 

[2.1.3] [2,3,1] aU.)b) 

[3,1,2] [3,2,1] _V_y 

l;i«i;i d I«E] 

l»l»|c|‘ 1«1 ‘ 


Kombinatorik Mængdeteori Beregnelighed 

Kryptologi 

Grafteori 


Kombinatorik - Mængdeteori - Sandsynlighedsregning - Statistik - Beregnelighed - Diskret 
matematik - Kryptologi - Grafteori - Spilteori 

Anvendt matematik 

Mekanik - Numerisk analyse - Optimering - Sandsynlighed - Statistik 

■ Michiel Hazewinkel (ed.): Encyclopaedia of Mathematics. Kluwer Academic Publishers 2000. En 
oversat og udvidet version af den sovjetiske matematik encyklopædi, i ti (store) bøger, det mest 
komplette og autoritative værk der er tilgængeligt. Også som paperback og på CD-ROM. 

■ Gullberg, Jan: Mathematics—From the Birth of Numbers. W.W. Norton, 1996. Et encyklopædisk 
overblik over matematikken i et nutidigt og simpelt sprog 

■ Aigner, Martin; Ziegler, Gunter (2009). Proofs from THE BOOK (4. udgave). Berlin, New York: 
Springer-Verlag. ISBN 978-3-642-00855-9. 


“ Når et skolebarn har lært at lægge naturlige 
tal sammen, dvs at addere dem, er det i stand 
til at forstå og ved afprøvning besvare 
spørgsmålet: "Hvilket tal skal man lægge til 3 
for at få 5?” Systematisk besvarelse af 
sådanne opgaver kræver dog, man indfører et 
nyt begreb: det at trække fra, eller 
subtraktion. Nu kan spørgsmålet stilles på 
denne måde: "Hvad er 5 minus 3?” Straks 
man har defineret denne subtraktion, kan man 
også stille spørgsmålet: "Hvad er 3 minus 5?” 
Nu føres man mod negative tal, og dermed ud 
over den grundlæggende regning. 

- den tyske forfatter Heinz Duthel 1 4 °] 



Dansk 

■ Tinne Hoff Kjeldsen (2011). Hvad er matematik (1. udgave). Akademisk Forlag. 

ISBN 9788750041047. 

■ Torben Brauner: Logikkens Muligheder og Grænser. Aktuel Naturvidenskab, 6, 2006 




















Noter 


a. Kan huskes på, den store stikker til den lille, fx 7 > 5 og 5 < 7. 

b. Her kræves normalt, sætningen skal være bevist ved to af hinanden uafhængige beregninger, 
med hver sin software. 

